Skilloúnta

Skilloúnta (, , virallisesti Δημοτική Ενότητα Σκιλλούντος, Dimotikí Enótita Skilloúntos) on yksi Andrítsaina-Kréstenan kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 10 303 (vuonna 2011).

Skilloúntan kunnallisyksikkö käsittää Andrítsaina-Kréstenan kunnan luoteisosan ja ulottuu Joonianmeren rannikolle Kyparissiakóslahdelle saakka. Se on nimetty alueella sijainneen antiikin aikaisen Skilluksen kaupungin mukaan. Kunnallisyksikön suurin asutus on koko kunnan kuntakeskus Kréstenan kylä. Skilloúnta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina-Kréstenan kunnaksi yhdessä Alífeiran ja Andrítsainan kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Skilloúntan kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Diásella Diásella 525 Ladikáki 12 Papá Chánia 27 Skála 31 Fríxa Anemochoráki 109 Fríxa 200 Graíkas Graíkas 307 Grýllos Cháni Grýllou 92 Grýllos 208 Kallíkomo Kallíkomo 1 008 Krounoí 97 Ladikó 0 Kalyvákia Kalyvákia 3 Néa Kalyvákia 396 Káto Samikó Fragkokklisiá 28 Káto Samikó 428 Kleidí 38 Kréstena Kamínia 131 Kréstena 1 864 Moschoúla 186 Póros 175 Makrísia Bámpes 2 Makrísia 1 718 Platiána Platiána 426 Ploutochóri Néo Chorió 249 Ploutochóri 0 Ráches Ráches 383 Samikó Samikó 389 Skillountía Néa Skillountía 321 Skillountía 20 Trypití Lekáni 3 Trypití 206 Vrína Vrína 721 Yhteensä: 10 303

 Lähteet 

Luokka:Andrítsaina-Kréstena
Luokka:Länsi-Kreikan entiset kunnat